CELEX: 32022R0663
Language: hr
Date: 2022-04-21 00:00:00
Title: Provedbena uredba Komisije (EU) 2022/663 оd 21. travnja 2022. o izmjeni Provedbene uredbe (EU) 2020/761 u pogledu količine carinske kvote za visokokvalitetnu govedinu iz Paragvaja

22.4.2022   
               
               
                  HR
               
               
                  Službeni list Europske unije
               
               
                  L 121/9
               
            
         PROVEDBENA UREDBA KOMISIJE (EU) 2022/663
         оd 21. travnja 2022.
         o izmjeni Provedbene uredbe (EU) 2020/761 u pogledu količine carinske kvote za visokokvalitetnu govedinu iz Paragvaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. prvi stavak točku (a),
         budući da:
         
                     (1)
                  
                  
                     Provedbenom uredbom Komisije (EU) 2020/761 (2) utvrđena su pravila za upravljanje uvoznim i izvoznim carinskim kvotama za poljoprivredne proizvode kojima se upravlja u okviru sustava uvoznih i izvoznih dozvola, zamijenjen je i stavljen izvan snage određeni broj akata kojima su te kvote otvorene te su predviđena posebna pravila.
                  
               
                     (2)
                  
                  
                     Nakon povlačenja Ujedinjene Kraljevine Velike Britanije i Sjeverne Irske („Ujedinjena Kraljevina”) iz Unije, Unija i Ujedinjena Kraljevina obavijestile su ostale članice Svjetske trgovinske organizacije (WTO) da će zadržati trenutačnu razinu pristupa tržištu raspodjelom carinskih kvota Unije između Unije i Ujedinjene Kraljevine. Metodologija te raspodjele kao i količine za EU-27 utvrđene su u Uredbi (EU) 2019/216 Europskog parlamenta i Vijeća (3).
                  
               
                     (3)
                  
                  
                     Međutim, carinske kvote Unije koje nisu dio rasporeda WTO-a za Uniju nisu trebale biti raspodijeljene.
                  
               
                     (4)
                  
                  
                     Unatoč tome, uvozna carinska kvota od 1 000 tona visokokvalitetne svježe, rashlađene ili smrznute govedine, otvorena na temelju Uredbe Vijeća (EZ) br. 1149/2002 (4) i izražena u masi proizvoda, koja nije dio rasporeda WTO-a za Uniju pogrešno je raspodijeljena Uredbom (EU) 2019/216. Njezina je količina pogreškom smanjena s primjenom od 1. siječnja 2021.
                  
               
                     (5)
                  
                  
                     Uredbom (EU) 2022/111 Europskog parlamenta i Vijeća (5) izmijenjen je dio A Priloga Uredbi (EU) 2019/216 brisanjem retka koji se odnosi na carinsku kvotu za visokokvalitetno meso od životinja vrste goveda, svježe, rashlađeno ili smrznuto, podrijetlom iz Paragvaja, s popisa raspodijeljenih kvota.
                  
               
                     (6)
                  
                  
                     U Provedbenu uredbu (EU) 2020/761 potrebno je vratiti izvornu količinu carinske kvote za visokokvalitetnu govedinu iz Paragvaja s rednim brojem 09.4455.
                  
               
                     (7)
                  
                  
                     Provedbenu uredbu (EU) 2020/761 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Prilog VIII. Provedbenoj uredbi (EU) 2020/761 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sedmog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2020/761 оd 17. prosinca 2019. o utvrđivanju pravila za primjenu uredbi (EU) br. 1306/2013, (EU) br. 1308/2013 i (EU) br. 510/2014 Europskog parlamenta i Vijeća u pogledu sustava upravljanja carinskim kvotama na temelju dozvola (SL L 185, 12.6.2020., str. 24.).
         
            (3)  Uredba (EU) 2019/216 Europskog parlamenta i Vijeća od 30. siječnja 2019. o raspodjeli carinskih kvota uvrštenih u raspored WTO-a za Uniju nakon povlačenja Ujedinjene Kraljevine iz Unije i izmjeni Uredbe Vijeća (EZ) br. 32/2000 (SL L 38 8.2.2019., str 1.).
         
            (4)  Uredba Vijeća (EZ) br. 1149/2002 od 27. lipnja 2002. o otvaranju autonomne kvote za uvoz visokokvalitetne govedine (SL L 170, 29.6.2002., str. 13.).
         
            (5)  Uredba (EU) 2022/111 Europskog parlamenta i Vijeća od 25. siječnja 2022. o izmjeni Uredbe (EU) 2019/216 u pogledu carinske kvote Unije za visokokvalitetnu govedinu iz Paragvaja (SL L 19, 28.1.2022., str. 1.).
      
      
         
            PRILOG
            U Prilogu VIII. Provedbenoj uredbi (EU) 2020/761 redak „Količina u kg” u tablici koja se odnosi na carinsku kvotu s rednim brojem 09.4455 zamjenjuje se sljedećim:
            
               
                           „Količina u kg
                           
                        
                        
                           1 000 000  kg, meso bez kostiju”